રાજકોટ એસટી વર્કશોપમાં એએસઆઇ તરીકે ફરજ બજાવતા પ્રહલાદસિંહ ચંદુભા રાણા ગત સાંજે ફરજ ઉપર હતા ત્યારે સાથી ઇન્સ્પેકટર હિરેનભાઈ શંભુભાઈ પરમારને ખાનગીરાહે હકીકત મળી હતી કે દીવ વાંકાનેર રુટની બસ જે ૧૨ વાગ્યે એસટી બસ સ્ટેન્ડ ખાતે આવવાની છે તેમાં સ્પેર વહીલની ડેકીમાં દારુનો જથ્થો છુપાવેલો છે આ બાતમી આધારે વોચ ગોઠવી હતી અને જી જે ૧૮ ઝેડ ૫૧૫૫ નંબરની બસ આવતા તેની સ્પેર વહીલની ડેકી ચેક કરતા તેમાંથી બે પાર્સલ મળી આવ્યા હતા જે ચેક કરતા તેમાંથી દારુની ૩૨ બોટલ મળી આવતા આ અંગે પૂછતાં વાંકાનેર ડેપોના ડ્રાયવર જેઓ રાતીદેવડી ખાતે રહેતા પ્રવિણસિંહ ધીરુભા ઝાલાએ એ દારુ પોતે દીવથી લાવ્યા હોવાનું જણાવતા તેના વિરુદ્ધ એ ડિવિઝન પોલીસ સ્ટેશનમાં ફરિયાદ નોંધાવી ધરપકડ કરી દારુનો જથ્થો કબ્જે કર્યો હતો.